Algirdas Saudargas

Algirdas Saudargas (g. 1948 m. balandžio 17 d. Kaune) – Lietuvos politinis bei visuomenės veikėjas, signataras.

 Biografija 
1966 m. baigė Kauno „Saulės“ vidurinę mokyklą, 1972 m. Kauno medicinos institutą, biofizikas. 1972–1977 m. LSSR MA Fizikos ir matematikos instituto jaunesnysis mokslinis bendradarbis. 1977–1982 m. Lietuvos žemės ūkio akademijos vyresnysis dėstytojas. 1982–1986 m. Cheminių junginių biologinio tyrimo instituto Kauno filialo vyresnysis mokslinis bendradarbis. 1986–1990 m. Kauno medicinos instituto Centrinės mokslinių tyrimų laboratorijos, Neurochirurgijos laboratorijos vyresnysis mokslinis bendradarbis.http://www.urm.lt/popup2.php?item_id=12521 

1988–1990 m. Sąjūdžio Seimo politinio komiteto pirmininkas. 1990–1992 m. Aukščiausiosios Tarybos deputatas, signataras. 1990–1992 m. Kazimiros Prunskienės, Gedimino Vagnoriaus ir Aleksandro Abišalos Vyriausybėse – užsienio reikalų ministras.http://www3.lrs.lt/pls/inter3/dokpaieska.showdoc_l?p_id=152 1992–1996 m., 1996–2000 m. ir 2000–2004 m. LR Seimo narys.2000–2004 m. kadencijos Seimo narys 1996–2000 m. Gedimino Vagnoriaus, Rolando Pakso ir Andriaus Kubiliaus Vyriausybėse – užsienio reikalų ministras.http://www3.lrs.lt/pls/inter3/dokpaieska.showdoc_l?p_id=33456 2004–2008 m. LR nepaprastasis ir įgaliotasis ambasadorius prie Šventojo Sosto ir Maltos Ordinui.http://www3.lrs.lt/pls/inter3/dokpaieska.showdoc_l?p_id=244872 Nuo 2009 m. Europos Parlamento narys, atstovauja Europos liaudies partijos (krikščionių demokratų) grupei.http://www.vrk.lt/rinkimai/404_lt/Kandidatai/Kandidatas25372/Kandidato25372Anketa.html http://www.europarl.europa.eu/meps/lt/96696/ALGIRDAS_SAUDARGAS_home.html 2018 metais Politico portalo buvo išskirtas, kaip parlamentaras, įdarbinantis daugiausia, 17 padėjėjų, nepaisant gan mažo aktyvumo.https://www.politico.eu/list/20-meps-2018-who-matter-for-the-wrong-reasons/algirdas-saudargas/

Vienas iš Lietuvos krikščionių demokratų partijos atkūrėjų, 1995–1999 m. partijos pirmininkas. Dėl prasidėjusių LKDP vidinių konfliktų iš partijos vadovo posto pasitraukė, 2001–2004 m. partijos vicepirmininkas. 2008 m. LKDP susijungus su Tėvynės sąjunga – TS-LKD narys. Moka rusų, lenkų ir anglų kalbas.

 Įvertinimas 
 2000 m. Lietuvos nepriklausomybės medalis http://www3.lrs.lt/pls/inter3/dokpaieska.showdoc_l?p_id=293024
 2003 m. Lietuvos didžiojo kunigaikščio Gedimino ordino Komandoro kryžius http://www3.lrs.lt/pls/inter3/dokpaieska.showdoc_l?p_id=205778&p_tr2=2

 Šaltiniai 

 Nuorodos 
 Internetinė svetainė 

|-

Kategorija:Kovo 11 akto signatarai
Kategorija:Lietuvos užsienio reikalų ministrai
Kategorija:Lietuvos ambasadoriai prie Šventojo Sosto
Kategorija:Europos Parlamento nariai (Lietuva)